English in a Minute, ບົດ​ທີ 48 “Breath of Fresh Air” ແປ​ວ່າສິ່ງ​ທີ່​ໃໝ່, ສົດ ຫລື ສິ່ງ​ທີ່ປ່ຽນ​ແປງ​ໃໝ່
“A breath of fresh air” ແປ​ວ່າ​ ສິ່ງ​ທີ່​ໃໝ່ໆ ສົດໆ ເປັນ​ສິ່ງ​ທີ່​ພາ​ໃຫ້​ມີ​ການ​ປ່ຽນ​ແປງ​ໃໝ່ ຈາກ​ສິ່ງ​ທີ່​ເຄີຍ​ເປັນ​ມາ. ທ່ານ​ຈະ​ສາ​ມາດ​ໃຊ້​ສຳ​ນວນນີ້​ໄດ້ ເພື່ອ​ບັນ​ລະ​ຍາຍ​ເຖິງສະ​ຖານ​ທີ່ ຫລື ​ແມ່ນ​ແຕ່​ສຳ​ລັບ​ຄົນ​ກໍ​ໄດ້. ແລະ​ທ່ານ​ກໍ​ຈະ​ໃຊ້​ສຳ​ນວນນີ້​ໃນ​ສະ​ພາບ​ໃດ​ກໍ​ໄດ້.
ກັບມາພົບກັນອີກເທື່ອນຶ່ງເນາະທ່ານໃນລາຍການພາສາອັງກິດໃນ 1 ນາທີຂອງເຮົາ ໃນລາຍການນີ້ ພວກເຮົາຈະສອນໃຫ້ທ່ານຮູ້ສຳນວນພາສາອັງກິດແບບອາເມຣິກັນ ລອງວາດພາບ ວ່າທ່ານກຳລັງຢືນຢູ່ຂ້າງນອກ ຫລັງຈາກຝົນຕົກເຊົາໃໝ່ໆ ແລ້ວທ່ານກໍຫາຍໃຈແຮງໆ ສູບເອົາອາກາດສົດເຂົ້າໄປເລິກໆ ລອງເບິ່ງ ແລ້ວທ່ານຈະຮູ້ສຶກແນວໃດ? ມັນທັງໃໝ່, ສົດຊື່ນ ແລະຮູ້ສຶກວ່າ ໄດ້ຮັບແຕ່ກິ່ນດີໆ ແມ່ນບໍ່? ແຕ່ວ່າ ບັນຍາກາດດັ່ງກ່າວ ມີສ່ວນກ່ຽວຂ້ອງແນວໃດຫລະ ກັບພາສາອັງກິດແບບອາເມຣິກັນ? ພວກເຮົາລອງມາຟັງການສົນທະນາຕໍ່ໄປກ່ອນເນາະ ບາງທີທ່ານອາດຈະເຂົ້າໃຈຄວາມໝາຍຂອງມັນກໍເປັນໄດ້ ຂ້ອຍມັກຄູຝຶກບານບ້ວງໃໝ່ຄົນນີ້ອີ່ຫລີໄດ໋ ລາວມີຄວາມຄິດດີໆ ຫລາຍຢ່າງ ທີ່ຊ່ວຍໃຫ້ພວກເຮົາເປັນນັກຫລິ້ນບານທີ່ດີຂຶ້ນ ແມ່ນແທ້ ລາວເປັນຄືກັນກັບອາກາດສົດໆ ໃໝ່ໆ ສຳລັບທີມຂອງພວກເຮົາ “A breath of fresh air” ແປວ່າ ສິ່ງທີ່ໃໝ່ໆ ສົດໆ ເປັນສິ່ງທີ່ພາໃຫ້ມີການປ່ຽນແປງໃໝ່ ຈາກສິ່ງທີ່ເຄີຍເປັນມາ ທ່ານຈະສາມາດໃຊ້ສຳນວນນີ້ໄດ້ ເພື່ອບັນລະຍາຍເຖິງສະຖານທີ່ ຫລື ແມ່ນແຕ່ສຳລັບຄົນກໍໄດ້ ແລະທ່ານກໍຈະໃຊ້ສຳນວນນີ້ໃນສະພາບໃດກໍໄດ້ ຄຳວ່າ breath ແປວ່າ ການຫາຍໃຈ ຫລື ລົມຫາຍໃຈ ເວລາເຮົາໄປໂຮງໝໍເພື່ອກວດສຸຂະພາບ ທ່ານໝໍມັກຈະບອກພວກເຮົາວ່າ “take a deep breath” ນັ້ນໝາຍຄວາມວ່າ ຫາຍໃຈແຮງໆ ເບິ່ງ ຫລືຫາຍໃຈເຂົ້າເລິກໆ ຄຳວ່າ fresh ແປວ່າສົດ ຫລືສົດຊື່ນ ຫລືຈະແປວ່າສົດຊື່ນແຈ່ມໃສກໍວ່າໄດ້ ຄຳວ່າ air ແປວ່າ ອາກາດ ສຳນວນ “A breath of fresh air” ແປວ່າ ສິ່ງທີ່ໃໝ່, ສົດ ຫລື ສິ່ງທີ່ປ່ຽນແປງໃໝ່